**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Vládny návrh zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov | |
| **Predkladateľ (a spolupredkladateľ)** | |
| Ministerstvo práce, sociálnych vecí a rodiny Slovenskej republiky | |
| **Charakter predkladaného materiálu** | \*  Materiál nelegislatívnej povahy |
| S  Materiál legislatívnej povahy |
| \*  Transpozícia práva EÚ |
|  | |
| **Termín začiatku a ukončenia PPK** | Začiatok:    2.2.2018 Ukončenie: 12.2.2018 |
| **Predpokladaný termín predloženia na MPK\*** | 20.2.2018 |
| **Predpokladaný termín predloženia na Rokovanie vlády   SR\*** | apríl 2018 |

|  |
| --- |
| **2.  Definícia problému** |
| Novelou vládneho návrhu zákona sa rozširuje okruh účastníkov právnych vzťahov o osoby, ktorým sa poskytla doplnková ochrana. Navrhuje sa ustanoviť výšky peňažného príspevku na opatrovanie pevnou sumou tak pre opatrujúce fyzické osoby v tzv. produktívnom veku, ako aj pre fyzické osoby poberajúce dôchodkovú dávku a umožniť meniť jeho výšku prostredníctvom nariadenia vlády. Upravujú sa podmienky poskytovania peňažného príspevku na opatrovanie po úmrtí opatrovanej fyzickej osoby s ťažkým zdravotným postihnutím s dôrazom na primerané finančné zabezpečenie fyzickej osoby vykonávajúcej opatrovanie. Taktiež sa upravuje mechanizmus krátenia peňažného príspevku na opatrovanie po uplynutí 30 dní pobytu fyzickej osoby s ťažkým zdravotným postihnutím v zariadení zdravotnej ústavnej starostlivosti. Navrhuje sa poskytovať v určitých prípadoch peňažný príspevok na osobnú asistenciu aj osobám s ťažkým zdravotným postihnutím odkázaným na pomoc inej osoby, ktorým sa vykonávajú opatrenia v zariadení sociálnoprávnej ochrany detí a sociálnej kurately. Z úkonov osobnej asistencie sa vypúšťajú úkony posunkového, taktilného a artikulačného tlmočenia a preto sa vypúšťajú aj kvalifikačné predpoklady pre osobných asistentov vykonávajúcich tieto spôsoby tlmočenia. Navrhuje sa zaviesť výkaz o odpracovaných hodinách osobnej asistencie s informáciami o čase, v ktorom bola asistencia vykonaná. Na účely výšky peňažného príspevku na osobnú asistenciu sa navrhuje stanoviť sadzbu na jednu hodinu osobnej asistencie pevnou sumou, navýšiť ju a umožniť meniť jej výšku prostredníctvom nariadenia vlády. Novelou zákona sa navrhuje podmienene upustiť od povinnosti uplatňovať poskytnutý jednorazový peňažný príspevok na kompenzáciu alebo jeho pomernú časť v konaní o dedičstve v prípade, ak fyzická osoba s ťažkým zdravotným postihnutím zomrie. Upúšťa sa od povinnosti vrátiť peňažný príspevok na úpravu bytu, peňažný príspevok na úpravu rodinného domu a peňažný príspevok na úpravu garáže za osobitných podmienok. Navrhuje sa, aby peňažný príspevok na kompenzáciu zvýšených výdavkov súvisiacich so zabezpečením prevádzky osobného motorového vozidla mohol byť poskytovaný aj osobe s ťažkým zdravotným postihnutím zaradenej do chronického dialyzačného programu, do transplantačného programu a osobe ktorej sa poskytuje onkologická liečba. Výhodnejšie sa upravujú podmienky vyhotovovania parkovacieho preukazu pre fyzickú osobu so zdravotným postihnutím. |
| **3.  Ciele a výsledný stav** |
| Cieľom vládneho návrhu zákona je ekonomicky stabilizovať poberateľov peňažného príspevku na opatrovanie. Umožniť kompenzovať sociálne dôsledky ťažkého zdravotného postihnutia osobám s poskytnutou doplnkovou ochranou. V určitých prípadoch umožniť riešiť odkázanosť na pomoc inej fyzickej osoby prostredníctvom osobnej asistencie u osôb, ktorým sa vykonávajú opatrenia v zariadení sociálnoprávnej ochrany detí a sociálnej kurately. S cieľom zabezpečiť účelnosť poskytovania peňažného príspevku na osobnú asistenciu sa v prípade potreby umožňuje cielenejšia kontrola jej využívania. |
| **4.  Dotknuté subjekty** |
| Vládnym návrhom zákonom vymedzený okruh fyzických osôb s ťažkým zdravotným postihnutím, fyzických osôb poberajúcich peňažný príspevok na opatrovanie, fyzických osôb vykonávajúcich osobnú asistenciu a vymedzený okruh dedičov po fyzických osobách s ťažkým zdravotným postihnutím. |
| **5.  Alternatívne riešenia** |
| Neboli posudzované alternatívne riešenia. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                          \*   Áno            S  Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy | \*     Pozitívne | \*     Žiadne | S   Negatívne |
| S     Áno | \*     Nie | \*   Čiastočne |
| **Vplyvy na podnikateľské prostredie**     z toho vplyvy na MSP | \*     Pozitívne | S     Žiadne | \*   Negatívne |
| \*     Pozitívne | S     Žiadne | \*   Negatívne |
| **Sociálne vplyvy** | S     Pozitívne | \*     Žiadne | \*   Negatívne |
| **Vplyvy na životné prostredie** | \*     Pozitívne | S     Žiadne | \*   Negatívne |
| **Vplyvy na informatizáciu** | \*     Pozitívne | S     Žiadne | \*   Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe | \*     Pozitívne | S     Žiadne | \*   Negatívne |
| \*     Pozitívne | S     Žiadne | \*   Negatívne |

|  |
| --- |
| **10.  Poznámky** |
| Zmena podmienok v poskytovaní peňažného príspevku na opatrovanie bude mať pozitívny sociálny vplyv na opatrovateľov v produktívnom ako aj opatrovateľov poberajúcich dôchodkovú dávku. Vládny návrh bude mať tiež pozitívny sociálny vplyv na fyzické osoby s ťažkým zdravotným postihnutím umiestnené v zariadení sociálnoprávnej ochrany detí a sociálnej kurately ako aj na osoby s poskytnutou doplnkovou ochranou. Informácia o začatí konzultácií s podnikateľským prostredím v súvislosti s prípravou predloženého návrhu zákona bola zverejnená odo dňa 16. 11. 2017 do 24. 11. 2017. O konzultácie v súvislosti s touto zverejnenou informáciou neprejavil záujem žiadny subjekt. |
| **11.  Kontakt na spracovateľa** |
| paucinova@employment.gov.sk michal.krivosik@employment.gov.sk |
| **12.  Zdroje** |
| Informačný systém MPSVR SR RSD MIS, ročný výkaz – ŠÚ SR. |
| **13.  Stanovisko Komisie pre posudzovanie vybraných vplyvov z PPK** |
| Komisia uplatnila k materiálu nasledovné pripomienky a odporúčania:  **K analýze vplyvov na rozpočet verejnej správy**  V analýze vplyvov na rozpočet verejnej správy je kvantifikovaný vplyv na výdavky kapitoly MPSVR SR v roku 2018 v sume 34,6 mil. eur, v roku 2019 v sume 92,6 mil. eur, v roku 2020 v sume 116,7 mil. eur a v roku 2021 v sume 139,3 mil. eur, pričom výdavky v roku 2018 sa uvádzajú ako zabezpečené v rozpočte kapitoly. Ako rozpočtovo nekrytý vplyv sa uvádza v roku 2019 suma 7,0 mil. eur, v roku 2020 suma 27,0 mil. eur a v roku 2021 suma 139,3 mil. eur.  V časti 2.1.1. Financovanie návrhu sa uvádza, že „Kapitola MPSVR SR nemá v rozpočte na roky 2018 až 2020 zabezpečené krytie zvýšených výdavkov vyplývajúcich z navrhovaných zmien v plnom rozsahu.“. Z tabuľky č. 1 analýzy vplyvov na rozpočet však vyplýva, že výdavky na rok 2018 sú v celej výške zabezpečené z rozpočtu kapitoly MPSVR SR. V tejto súvislosti Komisia zásadne žiada prepracovať časť 2.1.1. Financovanie návrhu. Zároveň berie Komisia na vedomie, že rozpočtovo nekrytý vplyv na roky 2019 až 2021 bude riešený v rámci prípravy návrhu rozpočtu verejnej správy na roky 2019 až 2021.  Predkladateľ uvádza, že pri výpočte niektorých vplyvov sa vychádzalo z makroekonomickej prognózy IFP z 21. septembra 2017. Nakoľko MF SR zverejnilo novú makroekonomickú prognózu 2. februára 2018, Komisia žiada v tejto súvislosti o úpravu vplyvov uvedených v analýze vplyvov na rozpočet verejnej správy.  **Záver:** Stála pracovná komisia na posudzovanie vybraných vplyvov vyjadrila nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok Komisie.  **Poznámka:** Predkladateľ zapracuje pripomienky a odporúčania na úpravu a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  **Vyhodnotenie pripomienok**  Všetky pripomienky Komisie boli akceptované a zapracované. |